section_heading: Produkcija
paragraph_text: Feldman je nakon toga poslao scenarij mnogim drugim filmskim studijima, ali svi su ga odbili sve dok Paramount Pictures napokon nije izrazio interes. Feldmanov prvi izbor za redatelja bio je Peter Weir, ali je on u to vrijeme bio zauzet pretprodukcijom filma Obala komaraca pa je odbio projekt. John Badham izjavio je da je to "još jedan policijski film", a i ostali kojima je Feldman prišao su bili ili zauzeti s drugim projektima ili nisu bili zainteresirani. I tada, nakon što je film Obala komaraca upala u financijske probleme, Weir je postao slobodan za režiju Svjedoka te je to postao njegov prvi američki film. Od velike je važnosti bilo da snimanje filma započne odmah, jer je na vidiku već bio veliki štrajk redatelja.